钦定古今图书集成/明伦汇编/氏族典/第143卷 > 元忠
## 钦定古今图书集成/明伦汇编/氏族典/第143卷 > 元忠

按《魏书乐浪王传》：乐浪王万寿，子乐平，乐平子长命。
长命子忠，肃宗时复前爵位太常少卿，出帝汎舟天
渊池，命宗室诸王陪宴。忠愚而无智，性好衣服，遂著
红罗襦，绣作领，碧䌷裤，锦为缘。帝谓曰：“朝廷衣冠，应
有常式，何为著百戏衣？”忠曰：“臣少来所爱，情存绮罗，
歌衣舞服，是臣所愿。”帝曰：“人之无良，乃至此乎！”